Lav et referat af nedenstående tekst:

Tekst:
De første Siemens-medarbejdere nedlagde arbejdet tirsdag, og siden har strejken bredt sig. Torsdag morgen er medarbejdere i Esbjerg, Ølgod, Tinglev, HIPark i Herning og Lindø gået hjem. Det skriver TV MIDTVEST . Tilbage i december blev fællestillidsmanden flyttet fra sin base i Aalborg til afdelingen i Brande. Han havde dog ikke interesse i at have fast base i Brande, og derfor blev han opsagt fra 1. juli. Fyringen har altså fået medarbejdere flere steder i landet til at nedlægge arbejdet. De kræver, at opsigelsen trækkes tilbage. Ifølge tillidsmand for offshore-medarbejderne i Siemens Gamesa, Lars Hamburger, har ledelsen ikke forsøgt at løse problemet. - Ledelsen gør ikke noget. Enten er de handlingslammet, ellers er det udtryk for stor arrogance, siger han til TV MIDTVEST. I Aalborg holdt medarbejderne på dagholdet møde i middagspausen. Her besluttede de i første omgang ikke at strejke. Det fortæller Benny Vinther Jensen fra 3F Aalborg. - Det rumler stadig derude, og man kan ikke afvise, at der sker noget senere på dagen, siger han til TV2 Nord. Klokken 14.15 er medarbejderne stadig i gang på Siemens i Aalborg.

Referat:
Utilfredshed med fyring af fællestillidsmand får Siemens-medarbejdere til at strejke flere steder i landet. I Aalborg har dagholdet haft møde.